Donald Trump jagħti ħjiel li se jikkontesta għall-elezzjoni Presidenzjali li jmiss L-eks President Amerikan jikkritika l-politika tas-suċċessur tiegħu Joe Biden F'konferenza tal-partit Konservattiv Amerikan, Donald Trump iddikjara li m'huwiex se jifforma partit ġdid minħabab li b'dan il-pass ikun qiegħed ikisser l-elettorat Repubblikan. Fl-ewwel diskors tiegħu minn mindu Joe Biden sar president, Trump ta wkoll ħjiel li se jerġa' jikkontesta fl-elezzjoni presidenzjali li jmiss fl-2024. Trump kellu kritika qawwi fil-konfront tas-suċċessur tiegħu u l-politika li jħaddan tant li qal li f'dan ir-rigward, "Amerika l-ewwel għal Amerika l-aħħar". Dan id-diskors mill-eks President Amerikan sar ġimgħat wara li Trump inħeles minn akkużi ta' impeachment. Il-Conservative Political Action Conferencee (CPAC) huwa l-akbar partit konservattiv fil-pajjiż u l-preżenza ta' Trump f'dan l-aħħar meeting tagħhom juri kemm għad għandu influwenza qawwija fuqq l-istess partit. Barra minnhekk, ħafna sostenituri konservattivi mhux biss iħobbu lill-partit tagħhom, iżda jħobbu anke lil Trrump. L-eks president għadu mċaħħad mill-pjattaformi tal-midja soċjali inklużi Facebook u Twitter wara li l-aġir tiegħu fl-irvellijiet fatali li seħħu fil-Kungress Capitol.